משך הבחינה – שעתיים.

מותר שימוש בכל חומר עזר דומם ולא מתקשר.

1. **גיבוש מבנה פעילות** - 50%

חב' אינטל קנתה לאחרונה את מניות חברת Mobileye הישראלית אשר פתחה ומוכרת מוצר בטיחות לרכב על בסיס זיהוי ויזואלי. בכוונת אינטל לפתח קו מוצרי בטיחות חדש המבוסס על זיהוי קולי ולקרוא לו Mobilear. היקף ההשקעה במוצר החדש הינו מיליארד דולר. הצפי הינו כי פיתוח המוצר יארך 3 שנים בהם הפעילות תהיה הפסדית. אינטל הינה חברה אמריקאית.

דון/ דוני באפשרויות השונות העומדות בפני אינטל לגיבוש מבני הפעילות ובמשמעויות המס העיקריות שלהן.

לא צריך היה לנתח האם נכון היה לאינטל לרכוש את מובילאיי בעסקת מניות או נכסים. זה כבר נתון כעסקת מניות (ידע כללי). [למרות זאת ניתן ניקוד, ואף משמעותי, גם למי שניתח את מה שהיה]. נקודת המוצא היא חברה אמריקנית המחזיקה חברה ישראלית. שעור המס בישראל 16% אם מפעל מועדף או 24% אם רגיל. חלוקת דיבידנד לארה"ב תעלה עוד 12.5% או 15% לפי האמנה. בארה"ב שעור המס הוא 35% + מדינתי. חשוב להבין (ולא נתון ולכן פתוח לדיון) היכן תבוצע העבודה בפועל. כ"כ חשוב להבין מהיכן יגיע המימון. ביצוע הפעילות ההפסדית בתוך חברה מסוימת תאפשר קיזוז הפסדי הפעילות החדשה (לפחות בשלוש השנים ואף קדימה ככל שלא ימוצה) אל מול רווחי הפעילויות הקיימות. ניתן להקים גוף יעודי לטובת הפעילות החדשה ואז מתעוררות שאלות ניתוב המימון וקיזוז ההפסדים. אם הגוף היעודי הוא שותפות – קיזוז ההפסדים קל יותר וגם ניתוב המימון עשוי להיות קל יותר. שיקולים לא מיסויים רלבנטיים: מימוש משותף, צירוף משקיעים רק לחלק מהפעילויות.

1. **התייחס/י בקצרה לכל אחד מהמשפטים הבאים, והבהר/הבהירי האם הוא נכון או לא ולמה - 10% כ"א**.
2. העברת דמי ניהול בין שתי חברות ישראליות אינה מוגבלת כי ממילא הן באותו שעור מס. \*\* לא נכון. יש להקפיד על סבירות אל מול היקף השירותים, קביעה מראש, קיום הסכם מסודר וכו'. אחת מהחברות יכולה להיות בהפסדים וכו'.
3. אם אני אגודה שיתופית חקלאית בבעלות קיבוץ, תמיד עדיף לי להיות שקוף כדי להנות ממדרגות המס ונקודות הזיכוי של כל חברי הקיבוץ. \*\* לא נכון. לפעמים כדאי לי להיות ממוסה כחברה, למשל אם אני צפוי לקבל דיבידנד, ולפעמים מס חברות + דיבידנד נמוך יותר מהמס השולי, שותפות אם יש לי הפסדים מהאגש"ח ורווחים אחרים ביחיד או רווחים באגש"ח והפסדים באישי של חברי הקיבוץ.
4. תושב מדינה א' פועל באמצעות תאגיד במדינה ב'. אם התאגיד ממוסה כחברה במדינה א' תמיד כדאי לי להיות עקבי בסיווג שלו גם במדינה ב. \*\* לא נכון. לפעמים יש פוטנציאל תכנון בשונות בין המדינות.
5. תמיד כדאי לדחות תשלום מס למועד עתידי. \*\* לאו דווקא. לפעמים שעורי המס צפויים לעלות, מעבר בין מדרגות מס, הטבות מס קיימות עשויות לפקוע ועוד.
6. קבלת חוות דעת כתובה מעו"ד מגינה מפני אחריות פלילית. \*\* לאו דווקא. חייב להתלוות לה גם גילוי.

**בהצלחה ! ! !**